Tilanne hallinnon ja mielenosoittajien välillä Ukrainassa kiristyy.
Seurakunta vetoaa rauhaan.
Syyrian ja Irakin kurdit vastustavat ääri-islamia.
He ovat länsimielisiä, ja he suvaitsevat kristittyjä.
Jalkapallo on USA:ssa miltei uskonnon asemassa.
Nämä Super Bowl -pelaajat pitävät uskoa etusijalla.
Ukrainan seurakunta rukoilee rauhan puolesta.
Ukraina on horjunut romahduksen partaalla viikkojen ajan.
Kristityt rukoilevat rauhanomaisen ratkaisun puolesta -
ja levittävät evankeliumia kaaoksen keskellä. George Thomas raportoi.
Oleg Magditš pitää liiviä, jossa lukee: "Rukoile Ukrainan puolesta."
Hän kiertelee ystäviensä kanssa Itsenäisyyden aukion ympäristössä.
On pelkoa ja toivoa. Ihmiset pitävät tulevaisuutta epävarmana.
He veivät kuumaa teetä tarkastusasemien vartijoille.
He tapaavat hallituksen kannattajia ja vastustajia sekä poliiseja.
Seurakunnan on oltava suolana ja valona.
Olen ei-kenenkään-maalla Kiovan keskikaupungilla.
Sadat Ukrainan sotilaat ovat valmiina täysissä taisteluvarusteissa.
Täällä näkyy kymmeniä poltettuja busseja, satoja renkaita -
ja opposition pystyttämiä barrikadeja.
Kriisi alkoi kaksi kuukautta sitten. Maa on pysähtynyt.
Poliitikot yrittävät ratkaista tilannetta.
Pastori Olegilla on hengellinen ratkaisu: rukous.
Oleg on suuren evankelikaalisen seurakunnan nuorisopastori.
Hän pystytti rukousteltan mielenosoitusalueelle, -
kun ukrainalaiset nousivat kaduille vaatimaan muutoksia hallintoon.
Sanomamme on, että vastaus on Jumala, ei politiikka tai väkivalta.
Hän auttaa selviytymään kriisistä.
Hallitusta vastustavat ovat marssineet kaduilla marraskuusta asti -
ja vaatineet presidentin eroa.
Zenja Venidiktovan mukaan monet ovat pettyneet politiikkaan.
Hän jakaa kaduilla Johanneksen evankeliumeja ja Uusia testamentteja.
Pakkasta on 23 astetta.
Se ei haittaa, kun saa jakaa evankeliumia etsijöille.
Kristityt rukoilevat ja jakavat ilmaista ruokaa ja teetä -
ympäri vuorokauden. Marina Kerusenko on kahden lapsen äiti.
Ihmiset ovat olleet kuukausien ajan kaduilla kylmyyttä uhmaten.
Kun he juovat teetä, sanon: "Rukoilen maamme puolesta. Älä anna periksi."
Sadat ovat käyneet teltalla. Monet ovat antaneet elämänsä Jeesukselle.
Andrei Tolstokriy pyysi rukousta.
Rukoilen, että Jumala antaa meille vanhurskaat johtajat.
Kysyin Olegilta, miten kauan hän aikoo olla Kiovan kaduilla.
Hän sanoi: "Kunnes tulee rauha."
George Thomas, Kiova, Ukraina
Toivottavasti pysyt sulana, George.
Miten mielestäsi Ukrainan kristityt vastaavat kriisiin?
Ihailetko heitä? Pitäisikö tehdä enemmän? Mikä on rukouksesi?
Jätä kommenttisi uutisten Facebook-seinälle.
Mielenosoitukset laajenevat Thaimaassa vaalien alla.
Korruptioon kyllästyneet mielenosoit- tajat ovat olleet kaduilla kuukausia, -
eikä loppua ole välttämättä näköpiirissä. Lucille Talusan jatkaa.
Hallituksenvastaiset mielenosoitukset alkoivat syksyllä.
Liikkeitä suljettiin ja turismi kärsi.
Bangkokissa on riehakas tunnelma.
Kymmenettuhannet marssin osallistujat yrittävät tukkia päätiet.
He aikovat jatkaa, kunnes pää- ministeri Yingluck Shinawatra eroaa.
Epäonnistunut armahduslaki käynnisti mielenosoitukset.
Lain perusteella pääministerin veli olisi välttynyt vankeusrangaistukselta.
Hän lähti maasta vuonna 2006 korruptiosyytteiden ajamana.
Lain myötä hänelle olisi palautunut takavarikoitua omaisuutta -
1,2 mrd. dollarin arvosta. Pääministeri yritti rauhoitella mielenosoittajia -
järjestämällä lisävaalit. Se nostatti vain lisää vastustusta.
Ihmiset kieltäytyvät äänestämästä. He eivät usko vaaleihin.
Demokraattipuolue boikotoi kieltäytymällä asettamasta ehdokasta.
Mikä on Thaimaan piskuisen kristityn yhteisön kanta?
Pastori Boayenin mukaan kristittyjä on vastakkaisilla puolilla.
Hän vetoaa yksimielisyyteen.
Kristityt ovat maan asukkaita.
Kristityn on suhtauduttava vakavasti velvollisuuksiinsa.
Hänellä on täysi vastuu maastaan.
Mielenosoittajat kehottavat boikotoimaan vaaleja.
He lupaavat, etteivät he estä ihmisiä äänestämästä.
Hallinto määräsi 10 000 poliisia valvomaan äänestyspaikkoja.
Olipa tulos mikä tahansa, -
kansa vannoo jatkavansa taistelua uudistusten puolesta.
Lucille Talusan, Bangkok
Malesialaiseen kirkkoon iskettiin tällä viikolla
Kaksi moottoripyörillä liikkunutta miestä heitti palopommin -
kirkkoon Pendangissa. Kukaan ei loukkaantunut.
Iskun arvellaan liittyvän kiistaan Allah-sanan käytöstä.
Malesian kristityt viittaavat "Allahilla" Raamatun Jumalaan.
Pommein ja raskain asein varustautuneet islamistimilitantit -
tappoivat ainakin 99 ihmistä iskussa kristittyjen kylään Pohjois-Nigeriassa.
Kyläläisten mukaan hyökkääjät iskivät katoliseen kirkkoon -
jumalanpalveluksen aikana. He tulit- tivat kirkkoa ja laukaisivat pommeja.
Kymmenet kristityt kuolivat. Hyökkääjät polttivat satoja koteja.
Hallintoa vastustava Boko Haram ei ilmoittautunut tekijäksi.
Sen tavoitteena on perustaa islamistinen valtio.
Kurdeja asuu kaikkialla Lähi-idässä, mutta heillä ei ole virallista valtiota.
Kurdialueilla kristityt ovat tervetulleita, äärimuslimit eivät.
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Jokaisen lapsen sisällä on sankari, -
johtaja, ystävä muille, -
joku, joka auttaa, joka toimii oikein, -
joka unelmoi tulevaisuudestaan. Lapset tarvitsevat apuamme.
Mitä minä teen?
Mitä minä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Lisäksi lähetämme kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Syyrian kristittyjen johtajat pyysivät Washingtonissa USA:lta apua, -
jotta kristinusko saadaan säilytettyä sodan repimässä Syyriassa.
Islamistikapinalliset ovat ajaneet satojatuhansia kristittyjä kodeistaan.
Kirkkoja, luostareita ja kyliä on tuhottu.
Kristityt johtajat pelkäävät, että ilman ulkopuolista apua -
kristitty yhteisö katoaa. Eräs ryhmä suhtautuu ystävällisesti -
USA:han ja kristittyihin. Gary Lane jatkaa.
Kapinalliset tulittivat hallituksen joukkojen panssarivaunua.
Se oli puolustamassa Saidnayassa kristittyjen pyhiä paikkoja, -
kuten Kerubien talo -kirkkoa ja Jeesus-patsasta, -
jota väitetään Rio de Janeiron patsasta korkeammaksi.
Armeijaan tukeen luottavat kristityt -
tarttuivat nyt aseisiin ja puolustautuivat islamisteja vastaan.
Heidän sanotaan tappaneen kymmeniä ulkomaisia jihadisteja -
seitsemän tuntia kestäneiden taisteluiden aikana.
Muslimikapinallisten iskut kristittyjä kohti kiihtyvät.
Al-Nusran rintaman islamistitaistelijat -
iskivät kristittyjen asuttamaan Maaloulan muinaiseen kaupunkiin -
ja tappoivat monta katolista. Syyrian armeija valtasi kaupungin takaisin, -
mutta kapinalliset valtasivat sen uudelleen ja sieppasivat 12 nunnaa.
Syyrian kristitty yhteisö on vakavasti uhattuna. Tuhannet ovat paenneet.
George W. Bushin neuvonantajana toiminut Elliot Abrams ei moiti heitä.
Jos olisit kristitty syyrialaisisä, joka miettii lastensa tulevaisuutta, -
haluaisit heidät pois turvallisuussyistä ja muutenkin tulevaisuuden kannalta.
Ajattelisit Eurooppaan tai Amerikkaan lähtemistä.
Kaikki eivät voi paeta maasta eivätkä tarttua aseisiin. Kuka heitä suojelee?
Kurdit ovat valmiita suojelemaan Syyrian kristittyjä henkensä uhalla.
Tina Ramirez johtaa Hardwired-uskonnonvapausjärjestöä.
Minulla on positiivisia kokemuksia Syyrian kurdeista.
He ovat pitkään puolustaneet vainottuja kristittyjä.
Kurdit julistivat Syyrian koillisosan autonomiseksi alueeksi.
Syyrian Kurdistanissa kristityillä on rauhaisampaa kuin muualla maassa.
Sodan jatkuessa tilanne muuttuu yhä vaarallisemmaksi, -
mutta kristittyjen turvallisuustilanne on parempi kurdialueilla kuin muualla.
Kurdit ovat voittaneet monia taisteluja jihadisteja vastaan.
Bilal on entinen sotilas. Nyt hän johtaa pakolaisleiriä Irakissa.
Vastustamme arabisaatiota ja arabien ylivaltaa. Puolustamme alueita.
Siksi he hyökkäävät meitä kohti, mutta me taistelemme vastaan.
Olemme taistelleet al-Qaidaa vastaan menestyksekkäästi 13―14 vuotta.
Olemme tappaneet islamisteja ja islamistijohtajia Syyrian Kurdistanissa.
Irakin kurdit taistelivat USA:n rinnalla Saddamia ja jihadisteja vastaan.
Nykyään kurdeilla on autonominen alue.
Monet vainoja paenneet kristityt löysivät turvapaikan -
Pohjois-Irakin Kurdistanista.
He ovat amerikkalaismielisiä. Heidän vapaa markkinataloutensa kukoistaa.
Se muistuttaa hyvin paljon Eurooppaa.
Syyrian sota päättyy aikanaan.
Irakin tavoin maa saattaa jakautua vaikutusalueisiin.
Niistä yksi saattaa olla Kurdistanin autonominen alue.
On tapahtumassa balkanisoitumista.
En usko, että se jakautuu itsenäisiin valtioihin, -
mutta alueet ovat olemassa kuten Irakissa.
Pitäisikö USA:n tukea Syyrian kurdeja enemmän?
Toivon, että tiedustelupalvelumme on heihin yhteydessä. Heitä pitäisi auttaa.
Kuka taisteli amerikkalaisten rinnalla Irakin sodassa?
Jos Amerikka haluaa Lähi-itään demokratiaa ja pitkäaikaisia suhteita -
ja jos Amerikka haluaa ystäviä, kannattaa valita kurdit.
Sekulaari ääri-islamismia vastustava muslimitaho Lähi-idässä -
suhtautuu ystävällisesti amerikkalaisiin ja suvaitsee kristittyjä.
Gary Lane, Arbil, Irak
Super Bowl -pelaajat kertovat yksinoikeudella, -
mikä on heidän elämässään tärkeintä.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google-pelikaupasta.
Uutisten kotisivuilta voi seurata ajantasaisia uutisia -
missä ja milloin tahansa.
Ei tarvitse odottaa uutisia.
Uutisten katsominen on helppoa.
Katson vain minua kiinnostavat reportaasit.
Etsin reportaasin ja katson sen.
Uutisten lähde ― CBNnews.com
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Amerikassa Super Bowl on melkein kuin uskonnollinen tapahtuma.
Miljoonat kokoontuivat katsomaan mestaruusottelua televisiosta.
Monille pelaajille mestaruus ei ole suurin tavoite elämässä.
Shawn Brown haastatteli pelaajia, jotka havittelevat isompaa palkintoa.
Tervetuloa Times Squarelle!
Järjestyksessään 48. Super Bowl pelataan New Yorkissa.
Vastakkain ovat Denver Broncos ja Seattle Seahawks.
Mestaruus olisi Seahawkseille ensimmäinen, Broncoseille kolmas.
Monet pelaajat ovat unelmoineet Super Bowlista lapsuudesta saakka.
Monet rakentavat koko identiteettinsä pelaamisen varaan.
Jotkut pelaajat ovat huomanneet, että elämässä on muutakin kuin jalkapallo.
Denver Broncos lähtee suosikkina huippupelaajien kohtaamiseen.
Jacob Tamme ja Britton Colquitt sanovat haluavansa mestaruutta, -
mutta heidän onnellisuutensa ei ole kiinni voittamisesta.
Voittaminen on minulle tärkeää, mutta se ei määritä meitä ihmisinä.
Kun olin lukiossa, -
valmentaja opetti, että ensin tulee Jumala, sitten perhe, sitten jalkapallo.
Täytyy ymmärtää, että tämä on vain peliä.
Jumalalla on isompi suunnitelma. Se pitää nöyränä ja jalat maassa.
Olisi mahtavaa voittaa.
Entiset mestaritkin yrittävät voittaa uudelleen.
Raha ja muut asiat, joita ihmiset tavoittelevat, eivät tuo onnea.
Vaikka voittaisi, illalla meistä jokainen on yksin Jumalansa kanssa.
Siksi usko ja sitten perhe ovat asioita, jotka tuovat todellisen tyydytyksen, -
elämäntarkoituksen ja todellisen ilon, eivät vain hetkellistä onnen tunnetta.
Päättynyt NFL-kausi on Steven Johnsonin toinen.
Hän sanoo olevansa siunattu. Hän jo luuli, että hänen uransa on ohi.
Loukkasin polveni pahasti. Minulle sanottiin, että se oli tässä.
En ollut nopein enkä vahvin.
Herra auttoi Daavidiakin voittamaan Goljatin.
Jumala kehotti minua tavoittelemaan unelmiani.
Hän lupasi auttaa, jos uskon Häntä.
On kunnia auttaa joukkuetta ja jatkaa Herran palvelemista.
Pienikokoista pelinrakentajaa, Russell Wilsonia on arvosteltu paljon.
Kahtena viime kautena hänen tehonsa ovat tehneet hänestä suuren pelaajan.
Hän on nykymallisen liigan historian ensimmäinen pelinrakentaja, -
jonka syöttötehot ovat olleet kahdella ensimmäisellä kaudella yli 100.
Monet sanoivat, että olen liian lyhyt.
Se ei estänyt minua tekemästä sitä, -
mitä varten Herra on minut tänne asettanut.
Usko on ollut minulle kaikki kaikessa. Ilman sitä en olisi tässä.
Annan Hänelle kaiken kunnian. On suuri kunnia pelata jalkapalloa.
Jalkapallo ei määritä sitä, kuka olen ihmisenä.
Minulle tärkeintä on usko, sitten perhe ja sitten jalkapallo.
Clint Gresham ja Chris Maragos tietävät, että ura päättyy aikanaan.
He sanovat, että kannattaa satsata ikuiseen suhteeseen Herran kanssa.
On vaarallista rakentaa identiteetti jonkin muun kuin Jeesuksen varaan.
Eräänä päivänä ura, maine ja haastattelut loppuvat.
Jos jalkapallo on koko identiteettini, -
jäljelle jää tyhjyys, kun ura on ohi.
Usko on minulle kaikki kaikessa.
Jeesus pelastaa.
Tahdon, että te kaikki tulette tuntemaan Hänen rakkautensa -
ja elämänne tarkoituksen.
Takapuolustaja Chris Maragosin tie on ollut huikea.
Hän on huomannut, että vain Herra voi täyttää tyhjiön ihmisen sisällä -
ja että Hän on vahva, silloin kun itse on heikko.
Ennen uskoontuloa jahtasin rahaa ja huumeita.
Käytin ja välitin huumeita. Jeesus pysyi samana, kun oli rankkaa.
Kun toivo ja luottamus ovat Jeesuksen varmalla pohjalla, mikään ei horjuta.
On ollut rankkaa, mutta koettelemus on saanut aikaan kestävyyttä, -
luonnetta ja sitä, mitä nyt näet.
Huimaa! Mestarit ovat nöyriä.
Kotisivuillamme on ajantasaisia uutisia maailmanlaajuisesta seurakunnasta.
Osoite on www.cwnews.org
Nappaan sen! Heippa!
Elämä on kiireistä, mutta olen löytänyt hyvän auttamistavan.
Vien kotoa käsin lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt suoraveloitussopimuksen.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee suoraveloitussopimus.
Voit auttaa maailmaa kotonasi.
Raamatussa sanotaan, että Jumala puhuu yöllisissä näyissä.
Puhuuko Jumala yhä unien kautta?
Unien kautta Jumala varoittaa, opettaa, innoittaa, -
kutsuu rukoilemaan ja rakentaa uskoamme.
Gordon Roberston opettaa Visions of the Night -DVD-levyllä, -
miten Jumala Raamatussa puhui ihmisille unissa, -
mistä tietää, onko uni Jumalasta, mitä tehdä, jos Jumala puhuu unessa, -
ja miten ymmärtää Jumalan suunnitelmia.
Unet voivat kertoa, mitä Jumala haluaa meidän tekevän.
Voit nähdä unta hyvistä teoista, jotka Jumala on luonut sinua varten, -
ja löytää tyydytyksen, jonka vain Hän voi antaa.
Lähetämme DVD-opetuksen lahjaksi, kun liityt Klubi 700 -kumppaniksi.
Sunnuntaina 27.1. vietettiin kansain- välistä holokaustin muistopäivää.
Tilaisuuksissa kunnioitettiin kuuden miljoonan juutalaisen muistoa.
Heidän murhaamistaan pidetään historian suurimpana rikoksena.
Chris Mitchell raportoi Jerusalemista.
Maailma muisteli holokaustia. Selviytyjien muistot eivät hälvene.
Tapahtumat ovat päivittäin mielessämme.
Se palaa aina mieliimme. Unet palaavat.
Kuulemme yhä koiran haukunnan ja saksalaisten komennot.
Auschwitzissa yli 50 knessetjäsentä liittyi holokaustista selviytyneiden -
ja maailman johtajien joukkoon kuole- manleirin vapautuksen muistopäivänä.
Täällä natsit murhasivat yli miljoona juutalaisia, -
ja tulokkaat murhattiin minuuttien sisällä saapumisesta.
Koirat haukkuivat. Haju oli kamala. Piipuista nousi parin metrin lieskat.
Emme tienneet, että ne olivat krematorioita.
Ohjaaja Steven Spielberg kertoi YK:ssa, mikä oli selviytyneiden toivo.
Selviytyneiden ja silminnäkijöiden mukaan heidät piti hengissä toivo, -
että heitä kuullaan, uskotaan ja ymmärretään.
Spielberg ohjasi Schindlerin lista -elokuvan Oskar Schindleristä, -
joka pelasti tuhansia juutalaisia, kuten Rena Finderin.
Oskar Schindler on todistanut, että jokainen voi tehdä jotakin.
Kansainvälisenä holokaustin muistopäivänä -
niin Auschwitzissa, YK:ssa kuin Jad Vashem -holokaustimuseossakin -
kiiri sama viesti: "Ei koskaan enää".
Lausahduksia, kuten "Ei koskaan enää", ei pitäisi sanoa kevyesti.
Sen pitäisi tarkoittaa, että toimimme aktiivisesti sen eteen.
Meidän on tärkeä todistaa, että olimme vankeja.
Sen pitäisi olla opetus. Sellaista ei pitäisi enää ikinä tapahtua.
Selviytyjät ja maailma eivät toivu holokaustista, -
ennen kuin kansanmurhat loppuvat ja kammottavasta tulee mahdotonta.
Chris Mitchell, Jerusalem
Ei ikinä enää!
Kiitos seurasta. Ensi viikkoon! Näkemiin ja Jumalan siunausta!
Suomennos: Marianne Tenetz